বাট্টিকালোয়া
বাট্টিকালোয়া (তামিল: மட்டக்களப்பு,মট্টক্কলপ্পু; সিংহলি: මඩකලපුව, Maḍakalapuwa) হলো শ্রীলঙ্কার পূর্বাঞ্চলীয় প্রদেশের একটি প্রধান শহর এবং এর প্রাক্তন রাজধানী। এটি বাট্টিকালোয়া জেলার প্রশাসনিক রাজধানী। শহরটি শ্রীলঙ্কার ইস্টার্ন ইউনিভার্সিটির আসন এবং এটি একটি প্রধান বাণিজ্যিক কেন্দ্র। বাট্টিকালোয়া হচ্ছে একটি পূর্বাঞ্চলীয় উপকূলীয় নগর। এই নগরটির অধিবাসীরা তামিল জাতির এবং হিন্দু ধর্মাবলম্বী। নগরটি বাণিজ্য এবং পর্যটনের জন্য বিখ্যাত। নগরটি ত্রিনকোমালি থেকে ১১১ কিলোমিটার দক্ষিণে একটি দ্বীপে অবস্থিত। পাসিকুদাহ একটি জনপ্রিয় পর্যটন কেন্দ্র। এটি ৩৫ কিলোমিটার (২২ মা) উত্তর-পশ্চিমে অবস্থিত। সেখানে সমুদ্র সৈকত এবং সমতল বছরব্যাপী উষ্ণ-পানির অগভীর-উপহ্রদ রয়েছে।